Ehdotus neuvoston asetukseksi (EY) liikkeeseen tarkoitettujen eurometallirahojen yksikköarvoista ja teknisistä eritelmistä annetun asetuksen (EY) N:o 975/98 muuttamisesta /* KOM/98/0492 lopull. - SYN 98/0270 */



Virallinen lehti nro C 296 , 24/09/1998 s. 0010



Ehdotus neuvoston asetukseksi (EY) liikkeeseen tarkoitettujen eurometallirahojen yksikköarvoista ja teknisistä eritelmistä annetun asetuksen (EY) N:o 975/98 muuttamisesta (98/C 296/06) KOM(1998) 492 lopull. - 98/0270(SYN) (Komission esittämä 31 päivänä elokuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 105 a artiklan 2 kohdan, ottaa huomioon komission ehdotuksen, ottaa huomioon Euroopan keskuspankin lausunnon, noudattaa perustamissopimuksen 198 c artiklassa määrättyä menettelyä yhteistyössä Euroopan parlamentin kanssa, sekä katsoo, että (1) neuvoston asetuksen (EY) N:o 975/98 (1) 1 artiklassa säädetään ensimmäisen eurometallirahojen sarjan kahdeksan eri yksikköarvon teknisistä eritelmistä; rahapajojen johtajat ovat laatineet asetuksen (EY) N:o 975/98 perusteella yksityiskohtaisemmat tekniset eritelmät tuotantoa varten, (2) myyntiautomaattiala on tutkittuaan kyseiset tekniset eritelmät pyytänyt lisäämään 50 sentin metallirahan painoa, jotta se erottuu paremmin muista metallirahoista, ja jotta petosten riski pienenee; Euroopan sokeain liitto on tutkittuaan ensimmäisten tuotantoerien näytteet valittaneet, että 50 sentin ja 10 sentin kolikkojen syrjien rihlaus on huono eikä vastaa niiden näytteeksi valmistettujen metallirahojen rihlausta, jotka Euroopan sokeain liitto hyväksyi asetuksen (EY) N:o 975/98 antamista edeltäneessä kuulemismenettelyssä; on suotavaa ottaa huomioon sekä myyntiautomaattialan että Euroopan sokeain liiton esittämät pyynnöt, jotta käyttäjäryhmät hyväksyvät uuden järjestelmän; myyntiautomaattialan tarpeiden tyydyttämiseksi 50 sentin metallirahan painoa on lisättävä 7 grammasta 7,8 grammaan; Euroopan sokeain liiton vaatimusten täyttämiseksi ja väärien tulkintojen välttämiseksi on tarpeen muuttaa 50 sentin ja 10 sentin metallirahojen syrjän eritelmässä käytetty ilmaisu "harva rihlaus" ilmaisuksi "tiheästi hammastettu muotoiltu syrjä", joka vastaa paremmin sitä syrjän muotoa, jonka Euroopan sokeain liitto alunperin hyväksyi näille kahdelle metallirahalle, ja (3) teknisten eritelmien muutokset on ehdottomasti rajoitettava 50 sentin metallirahan painoon sekä 10 sentin ja 50 sentin metallirahojen syrjän muotoiluun, jotta tuotantoaikataulua ei vaaranneta ja eurometallirahat voidaan ottaa käyttöön 1 päivänä tammikuuta 2002, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 975/98 1 artiklan taulukko seuraavasti: 1. Muutetaan neljäs rivi seuraavasti: a) Korvataan kolmannessa sarakkeessa luku "1,69" luvulla "1,88"; b) Korvataan neljännessä sarakkeessa luku "7" luvulla "7,8"; c) Korvataan kahdeksannessa sarakkeessa ilmaisu "harva rihlaus" ilmaisulla "tiheästi hammastettu muotoiltu syrjä". 2. Korvataan kuudennen rivin kahdeksannessa sarakkeessa ilmaisu "tiheästi rihlaus" ilmaisulla "tiheästi hammastettu muotoiltu syrjä". 2 artikla Tämä asetus tulee voimaan 1 päivänä tammikuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa perustamissopimuksen mukaisesti, jollei perustamissopimuksen 109 k artiklan 1 kohdasta tai pöytäkirjoista N:o 11 ja N:o 12 muuta johdu. (1) EYVL L 139, 11.5.1998, s. 6.